Ass-a ɛeddan yiseggasen am ṭlam, tɣumm s yiḍerren-is ccfawatn wussan-nni, targit-nni yelhan ur d-yeqqim ara seg-s siwa ismektiyen qerriḥen, tettferfir am tifertin ur nettbanen ara sufella uqerru-iw, tessebganiyi-d Aneẓgum i yellan daxel n wul-iw tesseɣlay-d imeṭṭawen n layas d usḥissef seg yirgal n wallen-iw...Salma ; Salma i ycebḥen truḥ nnig n yigenni, ala d ayen iqarḥen i d-yeqqimen deg ul-iw, d tinṭelt i yellan deg tili n yisekla n tzumbitt. Tanṭelt-nni akud wul-agi, d wikad-agi kan i d-yeqqimen iwakken ad meslayen ɣef Salma Karama, maca tasusmi i yellan deg Tneṭlin ur tessufuɣ ara tuffirin i teffer trebbit deg ṭlam n usenduq d yicaggen i yesummen iferdisen n tfekka, ṣṣut-is ur d-isbanay ara ayen yefren daxel n tuḥfirt, mayella aqraḥ n wul-agi d nettat i d-iheddren, d netta id-yettmaren tura, tettberriḥ i tafat leḥzen i d-iwi tayri d ccbaḥa d tmettant.